  Туспуктэм: Татьяна Пунгина Майя Бывальцева Удмуртиын «Театральное Приволжье» фествиальлэн улосвыл люкетаз 55 куриськон вуиз – 15-ез егитъёслэн коллективъёссылэсь, 40-эз – пиналъёслэн. Со сярысь элькун тӧролэн но кивалтэтлэн пресс-службазы ивортӥз. Спектакльёссэс дунъяны келязы Дэри, Вотка, Эгра, Балезино, Сьӧлта, Сарапул, Ува, Каракулино, Кизнер, Якшур-Бӧдья ёросъёсысь, Ижкарысь, Воткаысь, Глазкарысь, Сарапулысь, Можгаысь театр коллективъёс. Спектакльёс пӧртэм ӧръёсын пуктэмын: комедия, трагикомедия, драма, сатира, эктон театр но мукет. 22-тӥ шуркынмонэ жюри вожвылъяськонлэн очной люкетаз возьматоно спектакльёсты бырйиз. Нылпи коллективъёс пӧлысь ӧтемын: «Птица» театр, Ижкарысь «Мегаполис» центр «Колосок» калык агитбригада, Балезино ёросысь «Дружба» лулчеберет юрт «ОБРАZ» театр мастерской, Воткаысь «Юбилейный» лулчеберетъя дворец «Кудесник» театр коллектив, Можгаысь искусствоосъя нылпи школа «Пластилин» театр-студия, Сарапулысь «Заря» лулчеберет юрт Егитъёслэн коллективъёссы пӧлысь: Удмурт кун университетысь Искуствоосъя но дизайнъя институтлэн творчествоя группаез «Птица» театр, Ижкарысь «Мегаполис» центр «Точка» театр, Сарапулысь «Детская театральная школа Точка» огазеяськон Та коллетивъёслэсь спектакльёссэс учкон 29-тӥ шуркынмонэ но 2-тӥ толсуре радъяськоз. Жюри нылпиослэн но егитъёслэн театръёссылэсь устозэ спектакльёссэс, устозэ режиссёр ужез, устозэ нылмурт ролез, устозэ пиосмурт ролез, устозэ чеберлыко оформлениез, устозэ крезьгурез (кыказ ик номнациосын) быръёз. Жюрилэн тӧроез – Александр Мустаев, Удмуртиысь мунё театрысь артист, Удмуртиысь калык артист, Россиысь дано артист, Удмуртиысь театр удысын ужасьёслэн огазеяськонзылэн тӧроез. Жюрилэн ёзчиосыз – Удмурт йӧскалык театрысь артист но режиссёр Константин Ложкин, Удмурт йӧскалык театрысь актриса Марина Самсонова, искусствовед, Удмуртиысь драмая ӟуч театрлэн кивалтӥсезлэн нимысьтыз ӵектосъёсъя юрттӥсез Анна Никифорова. Егитъёслэн но пиналъёслэн устоосыз спектакльёссы фестиваль-вожвылъяськонлэн оружной люкетаз пыриськозы, со 2024-тӥ арын толшоре – тулыспалэ ортчоз. Приволжск федерал округъя устооссэ спектльёсты 27-тӥ южтолэзе – Театрлэн калыккуспо нуналаз – ялозы. Вормисьёсты но призёръёсты пусъён 22-24 оштолэзе Ижкарын ортчоз. Тодэ вайытом «Театральное Приволжье» фестиваль-вожвылъяськон Росси азьмуртлэн Приволжск федерал округъя ужоскето муртэз Игорь Комаров кичӧлтэмъя радъяське. Солэн ужпумез – театр искусствоез вӧлмытон но егитъёслэсь лулчеберет тодон-валанзэс паськытатон, любительской коллективъёслы юрттон но азинтон, устооссэ театр йылолъёсты утён. Тодэ вайытом, кылемаз фестивальлэн округъя люкетаз Ижкарысь «Мегаполис» центрысь «Птица» театр «Колибри-печаль» спектаклен но Удмурт кун университетысь творчествоя «Луна» огазеяськон «Живое» спектаклен пыриськизы. Удмуртиысь «Луна» огазеяськонысь Юрий Титов но Юлия Зайцева «Лучшее художественное оформление» номинациын вормисьёс луизы. Тегъёс: Удмуртия Театр егитъёс пиналъёс вожвылъяськон фестиваль  